Só lyk die watersituasie in Madibeng en Suid-AfrikaDie waterprobleme en gepaardgaande betogings in die Madibeng-munisipaliteit in Noordwes het gepaardgegaan met ŉ groeiende bevolking en onderbesteding op die infrastruktuurbegroting, het die Solidariteit Navorsingsinstituut (SNI) Woensdag gesê. Na aanleiding van ’n ANC-plakkaat in Pretoria wat foutiewe inligting oor watervoorsiening in Suid-Afrika bevat, het die SNI ook ŉ tabel en feitestel wat lig op die saak werp, beskikbaar gemaak. Madibeng-munisipaliteit Eugene Brink, senior navorser by die SNI, sê die Madibeng-munisipaliteit se bevolking het van 2001 tot 2011 met 37,9% toegeneem: Die SNI reik periodiek sy Leefbaarheidsmonitor vir die onderskeie provinsies uit. Hierdie verslae meet die leefbaarheid in die land se munisipaliteite aan die hand van aanwysers soos demografie, sosio-ekonomiese eienskappe, dienslewering en bestuur. Die Leefbaarheidsmonitor vir Noordwes sal in 2014 die lig sien en die Madibeng-munisipaliteit sal grondig daarin ontleed word. ANC-plakkaat In George Storrar-rylaan in Pretoria word tans ’n groot advertensiebord vertoon waarop die ANC ŉ foutiewe stelling oor watervoorsiening in Suid-Afrika maak. Die plakkaat lui soos volg: “1994: 10% of our communities had access to safe water. 2013: more than 92% of our communities have access to safe water.” Paul Joubert, senior navorser by die SNI, sê beskikbare inligting uit huishoudingsopnames in 1995 en 2012 dui op die teendeel: “Hierdie inligting weerlê die stelling dat slegs 10% van Suid-Afrikaanse gemeenskappe in 1994 toegang tot veilige water gehad het. Hoewel ŉ ietwat groter persentasie van Suid-Afrikaanse huishoudings in 2012 toegang tot lopende water gehad het, blyk dit dat die standaard van tevredenheid met die gehalte daarvan afgeneem het,” sê Joubert.